
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Αιτήματος Επένδυσης και Διασυνο¬ 
ριακός Επιμερισμός κόστους του Έργου Κοινού 
Ενδιαφέροντος: 3.7.1 «Νέα διασυνδετική γραμμή 
μεταφοράς Νέας Σάντας (Ελλάδα) και Μβιίϊϊβ Εθ5ΐ 
1 (Βουλγαρία)», μεταξύ της Ελλάδας και της Βουλ¬ 
γαρίας 

2 Έγκριση Υπερωριακής απασχόληση εργαζομέ¬ 
νων της Περιφερειακής Ένωσης Δήμων (Π.Ε.Δ.) 
Δυτικής Μακεδονίας για το πρώτο εξάμηνο του 
2019 (Ιανουάριο έως Ιούνιο 2019). 


ΑΠΟΦΑΣΕΙΣ 

Αριθμ. απόφ. 681/2018 (1) 

Έγκριση του Αιτήματος Επένδυσης και Διασυνο¬ 
ριακός Επιμερισμός κόστους του Έργου Κοινού 
Ενδιαφέροντος: 3.7.1 «Νέα διασυνδετική γραμ¬ 
μή μεταφοράς Νέας Σάντας (Ελλάδα) και Μ3ΠΪ53 
Ε3$ΐ 1 (Βουλγαρία)», μεταξύ της Ελλάδας και της 
Βουλγαρίας 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 16η Ιουλίου 2018 
που συνεχίστηκε και την 17η Ιουλίου 2018) 

Λαμβάνοντας υπόψη: 

1. Τις διατάξεις του ν. 4001 /2011 «Για τη λειτουργία των 
Ενεργειακών Αγορών Ηλεκτρισμού και Φυσικού Αερίου 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179)), όπως 
ισχύει, και ιδίως τα άρθρα 21,22 και 25 αυτού. 

2. Τις διατάξεις της Οδηγίας 2009/72/ΕΚ «Σχετικά με 
τους κοινούς κανόνες για την εσωτερική αγορά φυσι¬ 
κού αερίου και την κατάργηση της Οδηγίας 2003/55/ΕΚ» 
(1211/2009). 

3. Τις διατάξεις του κανονισμού (ΕΕ) 347/2013 «Σχετι¬ 
κά με τις κατευθυντήριες γραμμές για τις διευρωπαϊκές 
ενεργειακές υποδομές, την κατάργηση της απόφασης 
αριθμ. 1364/2006/ΕΚ και την τροποποίηση των κανονι¬ 
σμών (ΕΚ) αριθμ. 713/2009, (ΕΚ) αριθμ. 714/2009 και (ΕΚ) 
αριθμ. 715/2009» και ιδίως το άρθρο 12 αυτού. 


4. Τον κατ'εξουσιοδότηση κανονισμό (ΕΕ) 2016/89 
της 18ης Νοεμβρίου 2015 «Για την τροποποίηση του 
κανονισμού (ΕΕ) αριθμ. 347/2013 του Ευρωπαϊκού Κοι¬ 
νοβουλίου και του Συμβουλίου όσον αφορά τον ενω- 
σιακό κατάλογο έργων κοινού ενδιαφέροντος» με τον 
οποίο επικαιροποιήθηκε ο κατάλογος των Έργων Κοινού 
Ενδιαφέροντος (ΕΚΕ). 

5. Τον κατ'εξουσιοδότηση κανονισμό (ΕΕ) 2018/540 
της 23 ης Νοεμβρίου 2017 «Για την τροποποίηση του κα¬ 
νονισμού (ΕΕ) αριθμ. 347/2013 του Ευρωπαϊκού Κοινο¬ 
βουλίου και του Συμβουλίου όσον αφορά τον ενωσιακό 
κατάλογο έργων κοινού ενδιαφέροντος» με τον οποίο 
επικαιροποιήθηκε εκ νέου, ο κατάλογοςτων Έργων Κοι¬ 
νού Ενδιαφέροντος (ΕΚΕ). 

6. Την από 5.02.2015 εγκεκριμένη απάτην Ευρωπαϊκή 
Επιτροπή Μεθοδολογία Ανάλυσης Κόστους Οφέλους για 
την Ανάπτυξη του Συστήματος του Ευρωπαϊκού Δικτύ¬ 
ου Διαχειριστών Συστημάτων Μεταφοράς Ηλεκτρισμού 
(ΕΝΤ50-Ε). 

{Γιΐΐρ5://\Λ/νν\Λ/.θηΐ5θθ.θυ/Οοουηηθη1:5/500%20 
άοευιτΐθηΐ5/ΤΥΝΟΡ/ΕΝΤ50-Ε%20εο5ί%206θηθίίΐ%20 
3η3ΐγ5ί5%203ρρΓονθά%206γ%20ΐΓΐθ%20ΕυΓορθ3Π%20 
Έοιτπηί55ίοη%20οη% 204%20Εθ0Γυ3Γγ%202015.ράί} 

7. Την αριθμ. 5/2015 Σύσταση του Οργανισμού Συνερ¬ 
γασίας των Ρυθμιστικών Αρχών Ενέργειας (ΑΈΕΚ-εφεξής: 
Οργανισμός) «Οη 900ά ρΐΈ<:ΐίοθ5 Γογ ϊΓιθ Ιΐ'θ3ΐιηθηΐ οί 
ΐήθ ίηνθ5ΐιτΐθηΐ Γθρυθ5ΐ5 ίησΙυάίη9 αο55 βοιτίθΐ' σο5ΐ 
3ΐΙοε3ΐίοη (ΈΒΈΑ) ΐ'θρυθδΐϊίοΐ'θΙθεΐπαΐγΒηά 935 ρΐΌ|θ<:ΐ5 
οί εοιηιηοη ίηΐθΓθ5ΐ (ΡΈΙ)». 

8. Το αριθμ. ΡΑΕ 1-233096/01.03.2018 αίτημα επένδυ¬ 
σης (Ιηνθ5ΐιηθηΐ Βθηυθ5ΐ - εφεξής: Αίτημα Επένδυσης) 
που υποβλήθηκε στη ΡΑΕ από την ΑΔΜΗΕ ΑΕ και τον 
Διαχειριστή Συστήματος της Βουλγαρίας Ε50-ΕΑΟ ως 
Φορείς Υλοποίησης του Έργου Ρϋ 3.7.1 «Νέα διασυν- 
δετική γραμμή μεταφοράς Νέας Σάντας (Ελλάδα) και 
Μ3ΠΪ53 Ε35ΐ 1 (Βουλγαρία)». 

9. Το αριθμ. Ε-13-41-24/12.04.2018 έγγραφο της Ρυθ¬ 
μιστικής Αρχής Ενέργειας και Ύδατος της Βουλγαρίας 
ΕννΡΈ (ΡΑΕ 1-235234/13.04.2018) με το οποίο κοινοποιή¬ 
θηκε στον Οργανισμό, το ανωτέρω Αίτημα Επένδυσης. 

10. Την αριθμ. ΡΑΕ 1-236784/15.05.2018 επικαιροποίη- 
ση του Αιτήματος Επένδυσης που υποβλήθηκε στη ΡΑΕ 
απάτην ΑΔΜΗΕ Α.Ε. για το Έργο Ρϋ 3.7.1 «Νέα διασυν- 
δετική γραμμή μεταφοράς Νέας Σάντας (Ελλάδα) και 
Μ3ΠΪ53 Ε35ΐ 1 (Βουλγαρία)», οπότε ο σχετικός φάκελος 
του Αιτήματος θεωρήθηκε πλήρης. 

11. Το αριθμ. ΡΑΕ 1-241247/19.06.2018 έγγραφο στο 
οποίο επισημαίνεται ότι το όφελος που προκύπτει για 
τις γειτονικές χώρες Ρουμανία και Ιταλία είναι αμελητέο. 

12. Τις διαβουλεύσειςτης ΡΑΕ με τη Ρυθμιστική Αρχή 
Ενέργειας και Ύδατος της Βουλγαρίας (Ε\ΝΗ€) και τη Συμ¬ 
φωνία που επετεύχθη στις 08.08.2018 μεταξύ των δύο 
Ρυθμιστικών Αρχών σχετικά με το Διασυνοριακό Επιμε- 
ρισμό του Επενδυτικού Κόστους με τίτλο «(Ιιό55- ΒοιτΙθι· 
(Ιθ5ΐ ΑΙΙοςθΐίοη ΑςΓθθίτίθηΐ 6θϊ\λ/θθπ ΐήθ ΗθουΙθΐοι-γ 
Αυΐάοπΐγ Εογ Επθγ9Υ (ΡΑΕ) 3ηά ΐήθ Εηοι^γ 3ηά \Λ/3ϊθγ 
ΡθςυΐΒΐΟΓγ (Ιοιηιτ)ί55ίοη (Ε\Α/Β(Ι)». 

13. Το γεγονός ότι από την παρούσα απόφαση δεν 
προκαλείται επιβάρυνση στον κρατικό προϋπολογισμό. 

Σκέφτηκε ως εξής: 

Επειδή, η ΡΑΕ σύμφωνα με την παράγραφο 1 του 
άρθρου 22 του Νόμου 4001/2011, όπως ισχύει: «1. Η 
ΡΑΕ, στο πλαίσιο των αρμοδιοτήτων της, παρακολου¬ 
θεί και εποπτεύει τη λειτουργία της αγοράς ενέργειας, 
εκπονεί μελέτες, συντάσσει, δημοσιεύει και υποβάλλει 
εκθέσεις, προβαίνει σε συστάσεις, αποφασίζει ή ειση- 
γείται στα αρμόδια όργανα τη λήψη αναγκαίων μέτρων, 
συμπεριλαμβανομένης της έκδοσης κανονιστικών και 
ατομικών πράξεων, ιδίως για την τήρηση των κανόνων 
του ανταγωνισμού και των ρυθμιστικών υποχρεώσεων 
που τίθενται με τον παρόντα νόμο, την Προστασία των 
Καταναλωτών, την εκπλήρωση υποχρεώσεων παροχής 
υπηρεσιών κοινής ωφέλειας, την προστασία του περι¬ 
βάλλοντος, την ασφάλεια εφοδιασμού και την ανάπτυ¬ 
ξη της εσωτερικής αγοράς ενέργειας της Ευρωπαϊκής 
Ένωσης...». 

Επειδή, περαιτέρω, σύμφωνα με τις παραγράφους 
2 και 5 του άρθρου 25 του ν. 4001/2011, όπως ισχύει: 
«2. Η ΡΑΕ συμβάλλει με κάθε τρόπο στην ανάπτυξη της 
εσωτερικής αγοράς ενέργειας και στην προαγωγή του 
υγιούς ανταγωνισμού σε αυτή, συνεργαζόμενη με τις 
ρυθμιστικές αρχές των κρατών - μελών της Ευρωπαϊκής 
Ένωσης και άλλες ρυθμιστικές αρχές, ιδίως στην περιο¬ 
χή της Ενεργειακής Κοινότητας, της Μαύρης Θάλασσας 
και της Μεσογείου, καθώς και με τον Οργανισμό Συνερ¬ 
γασίας Ρυθμιστικών Αρχών Ενέργειας, την Ευρωπαϊκή 
Επιτροπή, τα όργανα της Ενεργειακής Κοινότητας και 
διεθνείς οργανισμούς, και ιδίως: (α) Κοινοποιεί στις ρυθ¬ 
μιστικές αρχές ενέργειας άλλων κρατών - μελών της 
Ευρωπαϊκής Ένωσης και τον Οργανισμό Συνεργασίας 
Ρυθμιστικών Αρχών Ενέργειας οποιεσδήποτε πληροφο¬ 
ρίες είναι απαραίτητες για την εκτέλεση των καθηκόντων 
τους, (β) Παρακολουθεί την τεχνική συνεργασία μεταξύ 
των Ευρωπαίων διαχειριστών συστημάτων μεταφο¬ 
ράς και των ομολόγων τους σε τρίτες χώρες, ιδίως σε 
χώρες της Ενεργειακής Κοινότητας και σε χώρες με τα 
συστήματα των οποίων διασυνδέονται τα Συστήματα 
Μεταφοράς της Ελλάδος, (γ) Συμβάλλει σε διαδικασίες 
ανταλλαγής δεδομένων για τις πιο σημαντικές διαδικα¬ 
σίες της αγοράς σε περιφερειακό επίπεδο. [...] 5. Η ΡΑΕ 
διαβουλεύεται και συνεργάζεται για διασυνοριακά θέ¬ 
ματα με τις ρυθμιστικές αρχές ενέργειας άλλων κρατών 
- μελών της Ευρωπαϊκής Ένωσης και της Ενεργειακής 
Κοινότητας, καθώς και τρίτων χωρών με τα συστήματα 
των οποίων διασυνδέονται τα Συστήματα Μεταφοράς 
της Ελλάδος, με τον Οργανισμό Συνεργασίας Ρυθμιστι¬ 


κών Αρχών Ενέργειας και την Ευρωπαϊκή Επιτροπή, και 
ιδίως για: (α) Την προώθηση της δημιουργίας λειτουρ¬ 
γικών διευθετήσεων, ώστε να παρέχεται η δυνατότητα 
για βέλτιστη διαχείριση του συστήματος, να προωθείται 
η ανάπτυξη κοινών χρηματιστηρίων ηλεκτρικής ενέρ¬ 
γειας και φυσικού αερίου και η διασυνοριακή κατανομή 
δυναμικότητας, καθώς και να παρέχεται η δυνατότητα 
επαρκούς επιπέδου δυναμικού διασύνδεσης, μέσω και 
νέων Διασυνδέσεων, σε περιφερειακό επίπεδο και μετα¬ 
ξύ περιφερειών, ώστε να καθίσταται εφικτή η ανάπτυξη 
υγιούς ανταγωνισμού και η βελτίωση της ασφάλειας του 
εφοδιασμού, χωρίς διακρίσεις μεταξύ προμηθευτών σε 
διάφορα κράτη - μέλη, (β) Την ανάπτυξη κοινών κανόνων 
σχετικά με την κατανομή δυναμικότητας και διαχείρισης 
της συμφόρησης στις διασυνδέσεις». 

Επειδή με τον κανονισμό 347/2013 δεσμευτικής ισχύ¬ 
ος και αμέσου εφαρμογής στην εσωτερική έννομη τάξη, 
καθορίζονται οι κανόνες για την έγκαιρη ανάπτυξη και 
διαλειτουργικότητα των διευρωπαϊκών ενεργειακών 
δικτύων με στόχο την επίτευξη των στόχων της ενερ¬ 
γειακής πολιτικής της Συνθήκης για τη λειτουργία της 
Ευρωπαϊκής Ένωσης (ΣΛΕΕ) που αφορούν τη διασφά¬ 
λιση της λειτουργίας της εσωτερικής ενεργειακής αγο¬ 
ράς και την ασφάλεια του εφοδιασμού στην Ένωση, 
και την περαιτέρω διασύνδεση των ενεργειακών δι¬ 
κτύων. Η ανάπτυξη των διασυνοριακών διασυνδέσεων 
επιβάλλεται από την Ένωση ώστε να εξασφαλισθεί η 
προσφορά όλων των πηγών ενεργείας στη χαμηλότερη 
δυνατή τιμή τόσο για τους καταναλωτές όσο και για τη 
βιομηχανία στην Ευρωπαϊκή Ένωση. Προς διασφάλιση 
των ανωτέρω σκοπών, εντοπίσθηκαν από την Επιτροπή 
κατόπιν διαβουλεύσεων μεταξύ των Κρατών Μελών, 12 
έργα προτεραιότητας για τις διευρωπαϊκές ενεργειακές 
υποδομές, η υλοποίηση των οποίων έως το 2020 είναι 
απαραίτητη για την επίτευξη των στόχων της πολιτικής 
της Ένωσης για την ενέργεια και το κλίμα. Οι προτεραι¬ 
ότητες αυτές αφορούν διάφορες γεωγραφικές περιοχές 
ή θεματικά πεδία στον τομέα της μεταφοράς και απο¬ 
θήκευσης ηλεκτρικής ενέργειας, και φυσικού αερίου.Τα 
έργα αυτά ονομάζονται «Έργα Κοινού Ενδιαφέροντος» 
(ΕΚΕ) επειδή συμβάλλουν στην επίτευξη των στόχων 
της ενεργειακής πολιτικής. 

Με τον ως άνω κανονισμό όπως τροποποιήθηκε με 
τους κατ' εξουσιοδότηση κανονισμούς 2016/89 και 
2018/540 της Επιτροπής της 18ης Νοεμβρίου και της 
23ης Νοεμβρίου 2017 αντίστοιχα, καθορίσθηκαν πε¬ 
ραιτέρω οι διάδρομοι και ζώνες προτεραιότητας και 
οι κατηγορίες ενεργειακών υποδομών, οι κανόνες και 
οι δείκτες σχετικά με τα κριτήρια επιλογής οι βασικές 
μεθοδολογικές αρχές για την εναρμονισμένη ανάλυση 
κόστους οφέλους, καθώς και καταρτίσθηκε ο «Κατάλο¬ 
γος Έργων Κοινού Ενδιαφέροντος» (ΕΚΕ). 

Επειδή με τον κανονισμό 347/2013, όπως ισχύει, καθι¬ 
ερώνεται καθεστώς προτεραιότητας για τα Έργα Κοινού 
Ενδιαφέροντος. Ειδικότερα στα Έργα Κοινού Ενδιαφέ¬ 
ροντος θα πρέπει να δίδεται η προτεραιότητα σε εθνικό 
επίπεδο, για να διασφαλιστεί η ταχεία διοικητική μετα¬ 
χείρισή τους. Οι αρμόδιες Αρχές θα πρέπει να θεωρούν 
ότι τα Έργα Κοινού Ενδιαφέροντος συμβάλλουν στο δη- 

μόσιο συμφέρον. Τα Έργα Κοινού Ενδιαφέροντος κατά 
τις επιταγές του κανονισμού θα πρέπει να υλοποιούνται 
το συντομότερο δυνατόν και οι φάκελοι θα τυγχάνουν 
της ταχύτερης νομικά εφικτής μεταχείρισης. Παράλληλα, 
οι διαδικασίες αδειοδότησης δεν θα πρέπει να συνεπά¬ 
γονται διοικητική επιβάρυνση δυσανάλογη ως προς το 
μέγεθος ή την πολυπλοκότητα ενός έργου ούτε να δη¬ 
μιουργούν εμπόδια στην ανάπτυξη των διευρωπαϊκών 
δικτύων και την πρόσβαση στην αγορά. 

Επειδή ειδικότερα, σύμφωνα με την παράγραφο 3 
του άρθρου 12 του κανονισμού 347/2013, όπως ισχύ¬ 
ει: «...Μόλις ένα τέτοιο έργο φτάσει σε επαρκή βαθμό 
ωριμότητας, οι φορείς υλοποίησης του έργου, μετά από 
διαβούλευση με τους ΔΣΜ από όλα τα κράτη μέλη όπου 
εντοπίζονται τα καθαρά θετικά αποτελέσματα του έργου, 
υποβάλλουν αίτημα επένδυσης. Αυτό το αίτημα επένδυ¬ 
σης περιλαμβάνει αίτημα για διασυνοριακό επιμερισμό 
κόστους και υποβάλλεται σε όλες τις εμπλεκόμενες εθνι¬ 
κές ρυθμιστικές αρχές μαζί με τα εξής: 

α) ειδική ανάλυση κόστους-οφέλους του έργου που 
συνάδει με τη μεθοδολογία που καταρτίζεται δυνάμει 
του άρθρου 11 και λαμβάνει υπόψη τα πέραν των συνό¬ 
ρων του εμπλεκόμενου κράτους μέλους οφέλη. 

β) επιχειρηματικό σχέδιο που αξιολογεί την οικονομι¬ 
κή βιωσιμότητα του έργου, συμπεριλαμβανομένου του 
επιλεχθέντος τρόπου χρηματοδότησης, και, για ένα έργο 
κοινού ενδιαφέροντος που εμπίπτει στην κατηγορία του 
παραρτήματος II σημείο 2, τα αποτελέσματα της δοκιμής 
αγοράς· και 

γ) αν είναι δυνατή η συμφωνία των φορέων υλοποίη¬ 
σης του έργου, τεκμηριωμένη πρόταση για διασυνορι¬ 
ακό επιμερισμό του κόστους.». 

Οπότε, κατά τις ανωτέρω διατάξεις του άρθρου 12 του 
κανονισμού, για τα έργα με διασυνοριακό αντίκτυπο, 
που έχουν περιληφθεί στον Ενωσιακό Κατάλογο ως Έργα 
Κοινού Ενδιαφέροντος, υποβάλλεται από τον φορέα 
υλοποίησης προς τις εμπλεκόμενες εθνικές Ρυθμιστικές 
Αρχές, και μετά από σχετική διαβούλευση με τους αρ¬ 
μόδιους εθνικούς Διαχειριστές Συστημάτων Μεταφοράς 
(ΔΣΜ), αίτημα επένδυσης, εφόσον το έργο έχει φτάσει 
σε επαρκή βαθμό ωριμότητας.Το αίτημα περιλαμβάνει 
και αίτημα για διασυνοριακό επιμερισμό κόστους, ειδική 
ανάλυση κόστους οφέλους και επιχειρηματικό σχέδιο 
βιωσιμότητας. 

Επειδή η υλοποίηση, κατασκευή και λειτουργία των 
Έργων Κοινού Ενδιαφέροντος, με διασυνοριακό αντίκτυ¬ 
πο, δύναται να επιφέρει κόστος για τα διασυνδεόμενα 
κράτη μέλη το οποίο, σύμφωνα με τον ως άνω κανονι¬ 
σμό, θα πρέπει κατά κανόνα να καλύπτεται από τους 
χρήστες του έργου. Η αρμοδιότητα για τον επιμερισμό 
του Κόστους σύμφωνα με την παρ. 4 του ιδίου ανωτέρω 
άρθρου 12 του κανονισμού, αποδίδεται στις αρμόδιες 
Ρυθμιστικές Αρχές οι οποίες, εντός έξι (6) μηνών από 
την ημερομηνία παραλαβής του πλήρους φακέλου της 
επένδυσης, οφείλουν να προβούν «σε αποφάσεις σχετι¬ 
κά με τον επιμερισμό του επενδυτικού κόστους που θα 
βαρύνει κάθε φορέα εκμετάλλευσης συστήματος για 
το έργο, καθώς επίσης και για τη συμπερίληψή του στα 
τιμολόγια». Κατά την απόφαση αυτή, σύμφωνα με την 


παράγραφο 5 του ως άνω άρθρου 12 του κανονισμού, 
λαμβάνεται υπόψη το οικονομικό, κοινωνικό και περι¬ 
βαλλοντικό κόστος, αλλά και τα αντίστοιχα οφέλη που 
αποκομίζει κάθε κράτος μέλος από την υλοποίηση του 
έργου. Ειδικότερα, αναφέρεται στη σχετική απόφαση 
επιμερισμού, η αξιολόγηση του επιχειρηματικού σχεδί¬ 
ου, οι επιπτώσεις στα τιμολόγια των δικτύων, οι θετικές 
επιδράσεις του έργου σε εθνικό και περιφερειακό επί¬ 
πεδο, αλλά και τα αποτελέσματα της διαβούλευσης με 
τους εμπλεκόμενους φορείς. 

Επειδή στο Παράρτημα VII του ως άνω κανονισμού, 
όπως τροποποιήθηκε με τους κατ' εξουσιοδότηση κανο¬ 
νισμούς 2016/89 και 2018/540 της Επιτροπής της 18ης 
Νοεμβρίου και της 23ης Νοεμβρίου 2017 αντίστοιχα, 
περιλαμβάνεται Ενωσιακός Κατάλογος Έργων Κοινού 
Ενδιαφέροντος («Ενωσιακός Κατάλογος»). Ειδικότερα, 
στην παρ. 3 του μέρους Β' 

«Ενωσιακός Κατάλογος Έργων Κοινού Ενδιαφέροντος» 
του Παραρτήματος, με τίτλο: 

«Διάδρομος προτεραιότητας "Διασυνδέσεις ηλεκτρι¬ 
κής ενέργειας Βορρά-Νότου στην κεντροανατολική και 
τη νότια Ευρώπη" (Ν5Ι Ε35ΐ ΕΙθεΐπςίΐγ)» περιέλαβε την 
«3.7. Δέσμη Βουλγαρίας - Ελλάδας μεταξύ Μβιίϊϊθ Εβ5ϊ 1 
και Νέας Σάντας και οι αναγκαίες εσωτερικές ενισχύσεις 
στη Βουλγαρία» ως έργο κοινού ενδιαφέροντος κατά την 
έννοια που αποδίδεται ανωτέρω και σύμφωνα με το πε¬ 
ριεχόμενο του κανονισμού. Το έργο αυτό περιλαμβάνει 
τα ακόλουθα ΕΚΕ: 

«3.7.1. Διασύνδεση Μθιίϊξβ Εβϊϊ 1 (Β6 ) και Νέας Σάντας 
(ΕΕ) 

3.7.2. Εσωτερική γραμμή Μ3ΠΪ53 Ε35ΐ 1 και ΡΙονόίν 
(ΒΟ) 

3.7.3. Εσωτερική γραμμή Μ3ΠΪ53 Ε35ΐ 1 και Μ3πΐ53 
Ε35ΐ 3 (ΒΟ) 

3.7.4. Εσωτερική γραμμή Μ3ΠΪ53 Ε35ΐ 1 και Βυΐ"935 
(ΒΟ)» 

Ακολούθως, σύμφωνα με τις ως άνω διατάξεις του κα¬ 
νονισμού, η ΑΔΜΗΕ Α.Ε. και ο Διαχειριστής Συστήματος 
της Βουλγαρίας Ε5Ο-ΕΑ0 υπέβαλαν με το αριθμ. ΡΑΕ 
I- 233096/01.03.2018 σχετικό έγγραφό προς τις Εθνικές 
Ρυθμιστικές Αρχές της Ελλάδας και της Βουλγαρίας, αί¬ 
τημα επένδυσης για το Έργο Ρ013.7.1 «Νέα διασυνδετική 
γραμμή μεταφοράς Νέας Σάντας (Ελλάδα) και Μβιίϊ53 
Ε35ΐ 1 (Βουλγαρία)». 

Ειδικότερα, με το αριθμ. ΡΑΕ 1-233096/01.03.2018 
εισερχόμενο υποβλήθηκε φάκελος ο οποίος περιείχε: 
α) αναλυτική περιγραφή του έργου, β) αναλυτικό πλά¬ 
νο υλοποίησης του έργου, συμπεριλαμβανομένης της 
προόδου που έχει σημειωθεί μέχρι την ημερομηνία 
υποβολής του φακέλου, γ) ενημέρωση για την επαρκή 
ωριμότητα του έργου, δ) ενημέρωση για τις διαβουλεύ- 
σεις μεταξύ των εμπλεκόμενων Διαχειριστών καθώς και 
για το αποτέλεσμά τους, ε) ανάλυση κόστους-οφέλους 
του Έργου (Έοίΐ ΒθΠθίίΐ Απ3ΐγ5ί5, ΈΒΑ), σύμφωνα με τη 
μεθοδολογία του ΕΝΤ50-Ε, η οποία έχει εγκριθεί από 
την Ευρωπαϊκή Επιτροπή στις 05.02.2015, στ) επιχειρη¬ 
ματικό σχέδιο (Βυ5ίπθ55 ΡΙβπ, ΒΡ) με την αξιολόγηση της 
οικονομικής βιωσιμότητας του έργου, εμπεριέχοντας το 
επιλεχθέν οικονομικό σχήμα, και η) προτεινόμενο σχέδιο 

ΈΒΈΑ για τον επιμερισμό του κόστους μεταξύ των χωρών 
που επωφελούνται από την κατασκευή του έργου. 

Κατόπιν εξέτασης των περιεχομένων του ως άνω 
υποβληθέντος φακέλου, διαπιστώθηκε ότι αυτός ήταν 
πλήρης και σύμφωνος με την παρ. 3 του άρθρου 12 του 
Ευρωπαϊκού κανονισμού 347/2013 και εναρμονισμένος 
με την αριθμ. 5/2015 Σύσταση του Οργανισμού Συνεργα¬ 
σίας των Ρυθμιστικών Αρχών Ενέργειας (ΑΟΕΚ) «Οη 900 ά 
ρΓ 3 ςΐίςθ 5 ίοτ ϊΡιθ ΐι-θ 3 ΐιτΐθηΐ οί ΐίΐθ ίηνθεΐιτίθηΐ Γθηυθ 5 ΐ 5 
ίηςίυάίης ςΐΌ 55 6ογ0θγ εο 5 ΐ 3 ίΙος 3 ΐίοη (ΟΒΟΑ) Γθηυθ 5 ΐ 5 
ίοΓθΙθςΐπςίΐγθπά 935 ρΓθ]θεΐ 5 οίεοηηηηοη ίηΐθΓθ 5 ΐ (Ρϋ)». 

Με το αριθμ. Ε-13-41-24/12.04.2018 έγγραφο της Ρυθ¬ 
μιστικής Αρχής Ενέργειας και Ύδατος της Βουλγαρίας 
ΕννΗΟ (ΡΑΕ1-235234/13.04.2018), κοινοποιήθηκε από τις 
Εθνικές Ρυθμιστικές Αρχές της Ελλάδας και της Βουλγα¬ 
ρίας, στον Οργανισμό, το ανωτέρω Αίτημα Επένδυσης. 

Περαιτέρω, με το αριθμ. ΡΑΕ 1-236784/15.05.2018 έγ¬ 
γραφο της ΑΔΜΗΕ Α.Ε. επικαιροποιήθηκε και συμπληρώ¬ 
θηκε το ως άνω Αίτημα Επένδυσης (Ιηνθ 5 ΐηηθηΐ Ηθηυθ 5 ΐ) 
και από αυτό το χρονικό σημείο, ο σχετικός φάκελος του 
Αιτήματος κρίθηκε πλήρης. 

Επειδή η ΡΑΕ στο πλαίσιο των αρμοδιοτήτων που απο¬ 
δίδονται από τον κανονισμό, αλλά και στο πλαίσιο των 
γενικότερων αρμοδιοτήτων της κατά τις διατάξεις των 
άρθρων21,22 και 25 του Νόμου4001/2011,προέβη σε 
αξιολόγηση του υποβληθέντος επενδυτικού σχεδίου, 
προκειμένου για την έκδοση απόφασης επιμερισμού του 
κόστους από κοινού με την Ρυθμιστική Αρχή Ενέργειας 
και Ύδατος της Βουλγαρίας. Κατά την αξιολόγηση του 
Επενδυτικού Αιτήματος από τις Ρυθμιστικές Αρχές, του 
αποδόθηκε μέγιστη προτεραιότητα σε συμμόρφωση με 
τις διατάξεις του κανονισμού. 

Ειδικότερα, το Έργο αφορά την κατασκευή μιας νέας 
εναέριας διασυνδετικής γραμμής 400ΙΔ/, απλού κυ¬ 
κλώματος, μήκους 151 χλμ. περίπου, μεταξύ των υπο¬ 
σταθμών Μ 3 ΠΪ 53 Ε 35 ΐ 1 (Βουλγαρία) και Νέας Σάντας 
(Ελλάδα), με χρονικό ορίζοντα παράδοσης του έργου τις 
αρχές του 2023. Εκ των 151 χλμ., τα 30 χλμ. περίπου ανα¬ 
πτύσσονται στο ελληνικό έδαφος, εξ' ολοκλήρου εντός 
της Περιφερειακής Ενότητας Ροδόπης, ενώ τα υπόλοιπα 
121 χλμ. περίπου εντός της Βουλγαρικής επικράτειας. 
Η ικανότητα μεταφοράς την εν λόγω γραμμήςπροβλέ- 
πεται να φτάνει τα 2000ΜΪ/Α (θερμικό όριο). 

Αξίζει να σημειωθεί ότι το Έργο ΡΟ 3.7.1 αποτελεί 
αναπόσπαστο τμήμα του ευρύτερου Ρϋ (ςΙυ5ΐθΓ) 3.7, το 
οποίο περιλαμβάνει το εν λόγω έργο και επιπλέον τρεις 
ακόμη διασυνδετικές γραμμές εντός της Βουλγαρικής 
επικράτειας, με κοινό σημείο τον υποσταθμό Μ 3 Πΐ 53 
Ε 35 ί 1. Επιπλέον, το Ρϋ 3.7 εντάσσεται στις διεθνείς ηλε¬ 
κτρικές διασυνδέσεις της Νότιας και Κεντροανατολικής 
Ευρώπης, με στόχο την ενοποίηση των ενεργειακών 
αγορών και την περαιτέρω διείσδυση Ανανεώσιμων 
Πηγών Ενέργειας, σύμφωνα με τον Ευρωπαϊκό κανονι¬ 
σμό 347/2013. 

Σημειώνεται τέλος, ότι το προτεινόμενο Έργο αποτε¬ 
λεί τη 2η διασύνδεση Ελλάδας - Βουλγαρίας, μετά την 
1 η διασύνδεση του ΚΥΤ Θεσσαλονίκης με το ΚΥΤ στο 
Βί 390 θν 9 Γ 3 ά της Βουλγαρίας. Επίσης, πέραν από τους 
Ενωσιακούς Καταλόγους των ετών 2013,2015 και 2017, 


το Έργο περιλαμβάνεται στα Εθνικά Δεκαετή Προγράμ¬ 
ματα Ανάπτυξης της Ελλάδας και της Βουλγαρίας, καθώς 
και στα δύο τελευταία αντίστοιχα προγράμματα του ορ¬ 
γανισμού ΕΝΤ5Θ-Ε για τα έτη 2014 και 2016. 

Επειδή το κόστος επένδυσης του Έργου (ΈΑΡΕΧ) ανέρ¬ 
χεται στα 79,1 εκατομμύρια € συνολικά, εκ των οποίων 
9,74 εκατομμύρια € (12% του συνολικού ΘΑΡΕΧ) αντι¬ 
στοιχούν στην Ελλάδα και 69,36 εκατομμύρια € ( 88 % του 
συνολικού ΈΑΡΕΧ) στη Βουλγαρία. Η προσέγγιση αυτή 
έχει βασιστεί στην εδαφική παρουσία της διασυνδετικής 
γραμμής μεταφοράς στις δύο χώρες και στο αντίστοιχο 
κόστος εκτέλεσης του έργου ανά χώρα όπως υποβλήθη¬ 
κε από τους αρμόδιους Διαχειριστές / φορείς του έργου 
σύμφωνα με τα ήδη ισχύοντα (κόστη, τεχνικά χαρακτη¬ 
ριστικά) σε ανάλογα έργα του κάθε εθνικού Συστήματος 
Μεταφοράς. 

Το ετήσιο κόστος συντήρησης της διασυνδετικής 
γραμμής ανέρχεται σε 30.000 € ανά χώρα, ενώ το ετήσιο 
λειτουργικό κόστος ανέρχεται σε 10.000 € για την Ελλάδα 
και σε 80.000 € για τη Βουλγαρία. 

Εν κατακλείδι, από την αξιολόγηση του ΘΒΑ, προκύπτει 
σαφές όφελος και για τις δύο χώρες σε όλα τα εξετα¬ 
ζόμενα σενάρια. Συγκεκριμένα, τα οφέλη της Ελλάδας 
σε Καθαρή Παρούσα Αξία, κυμαίνονται μεταξύ 125 και 
283 εκατομμύρια € με μια μέση τιμή 186 εκατομμύρια € 
(61% του συνολικού οφέλους), ενώ τα οφέλη για τη 
Βουλγαρία κυμαίνονται μεταξύ 30 και 178 εκατομμύρια € 
με μια μέση τιμή 120 εκατομμύρια € (39% του συνολι¬ 
κού οφέλους). Επιπλέον, οι μέσοι οικονομικοί δείκτες 
του εσωτερικού συντελεστή απόδοσης (ιπϊθιύιβΙ γβϊθ οί 
Γθΐυητ) και του κόστους/οφέλους (βθπθίίΐ/ςοεΐ), λαμβά- 
νοντας υπόψη τα 4 εξεταζόμενα σενάρια του ΕΝΤ5Θ-Ε, 
είναι 26% και 4,6% αντίστοιχα. 

Σε κάθε περίπτωση, επισημαίνεται ότι το όφελος 
που προκύπτει για τις γειτονικές χώρες, όπως η ΠΓΔΜ 
, η Τουρκία, η Αλβανία, η Ρουμανία και η Ιταλία (ΡΑΕ 
1-241247/19.06.2018) θεωρείται αμελητέο, επομένως 
δεν κρίνεται σκόπιμο να συμπεριληφθούν αυτές οι χώ¬ 
ρες στα έξοδα κατασκευής της διασυνδετικής γραμμής, 
σύμφωνα με την παρ. 2.6 της αριθμ. 5/2015 Σύστασης 
του Οργανισμού «Οη 900 ά ρΓ 3 ςΐίςθ$ ίοι - ΐίΐθ ΐΓθΒΐιηθηΐ 
οί ΐίΐθ ίηνθ5ΐιτ)θηΐ Γθςυθ5ΐ5 ίηςΙυάίη 9 ςΐΌ55 6ογ0θγ ςο5ΐ 
3 ΐΙος 3 ΐίοη (ΈΒΈΑ) ΐ'θηυθϊΐϊίοΐ'θΙθςΐπςίΐγΒηςΙ 935 ριτ>]θςΐ 5 
οί ςοητητοη ίηΐθΓθίΐ (ΡΟ)». 

Επειδή από την ανάλυση του Βϋ 5 ίπθ 55 Ρΐ 3 η, προκύ¬ 
πτει ότι η καθαρή παρούσα χρηματοοικονομική αξία της 
επένδυσης (ΕΝΡν) είναι αρνητική (-24,83 εκατομμύρια 
€) και το ποσοστό χρηματοοικονομικής απόδοσης (ΕΗΗ) 
είναι μικρότερο (0,3%) από το προεξοφλητικό επιτόκιο 
αναφοράς (άίεςουηΐ γβϊθ) 4%, το οποίο χρησιμοποιείται 
στους υπολογισμούς του ΈΒΑ (μεθοδολογία ΕΝΤ50-Ε). 
Το γεγονός αυτό υποδηλώνει την αναγκαιότητα της συγ- 
χρηματοδότησης του Έργου από τον μηχανισμό ΈΕΡ. 

Για το λόγο αυτό, οι Διαχειριστές του Συστήματος της 
κάθε χώρας, δηλαδή η ΑΔΜΗΕ ΑΕ και ο Ε50-ΕΑΘ, ως 
συγχρηματοδότες του Έργου, προτίθενται να καταθέ¬ 
σουν αίτημα στον ΈΕΡ για την κατά ένα ποσοστό επιδό¬ 
τηση του Έργου, ούτως ώστε το κόστος του Έργου να 

επιβαρύνει όσο γίνεται λιγότερο τους καταναλωτές των 
δύο χωρών. Σημειώνεται ότι οι δύο Διαχειριστές έχουν 
ήδη λάβει συνολική χρηματοδότηση της τάξεως των 650 
χιλ. € περίπου από τον ΈΕΡ για τη διενέργεια μελετών, 
επομένως το εναπομείναν ΈΑΡΕΧ ανέρχεται σε 78,45 
εκατομμύρια € περίπου, εκ των οποίων 9,40 εκατομμύ¬ 
ρια € αντιστοιχούν στην Ελλάδα και 69,05 εκατομμύρια € 
στη Βουλγαρία. 

Επειδή ως προς το Έργο λόγω του σχεδιασμού και των 
χαρακτηριστικών του, θα εφαρμόζεται η μεθοδολογία 
καθορισμού του εσόδου του Διαχειριστή και τα \ΝΑ€€ 
που ισχύουν για τα λοιπά έργα της Ρυθμιζόμενης Περι¬ 
ουσιακής Βάσης (ΡΠΒ). Επιπροσθέτως, εφόσον το Έργο 
χρηματοδοτηθεί από τον ΈΕΡ, προκύπτει μια επιβάρυν¬ 
ση των καταναλωτών μεσοσταθμικά μόλις κατά 0,01 €/ 
Μ\Λ/Ει στις Χρεώσεις Χρήσεις του Συστήματος (ΧΧΣ) της 
Ελλάδας (0,26% αύξηση) βάσει του ονομαστικού προ 
φόρων \Λ/Α(Χ του 2017, το οποίο ισούται με 8,7% και 
θεωρώντας τη μέση τωρινή τιμή ίση με 3,85 €/Μ\Α/ή. 
Περαιτέρω, λαμβάνοντας υπόψη το \ΝΑ€€ του 2018 σε 
πραγματικές τιμές, το οποίο ισούται με 7% (Απόφαση 
ΡΑΕ 235/2018), προφανώς η μεσοσταθμική επιβάρυνση 
των καταναλωτών μέσω των ΧΧΣ προκύπτει μικρότερη 
από 0,01 €/Μ\Λ/Ει και συγκεκριμένα 0,008€/ΜννΕι. Όσον 
αφορά μάλιστα, την καθαρή επίδραση (πθϊ ίιηρΒςΐ) του 
Έργου σε Έ/ΜΙΛ/Η, προκύπτει ένα όφελος 1,19 €/Μ\Ν\η 
για τους καταναλωτές της Ελλάδας. 

Επειδή, σύμφωνα με τα ανωτέρω, οι Ρυθμιστικές Αρ¬ 
χές Ενέργειας της Ελλάδας και της Βουλγαρίας κατόπιν 
σχετικής συνεργασίας έκριναν από κοινού ότι το Έργο 
Κοινού Ενδιαφέροντος με αριθμό 3.7.1 «Νέα διασυνδετι- 
κή γραμμή μεταφοράς ΝέαςΣάντας (Ελλάδα) και Μβιίϊβθ 
Ε θ5ΐ 1 (Βουλγαρία)» έχει φτάσει σε επαρκή βαθμό ωρι¬ 
μότητας για το σκοπό λήψης απόφασης και η πρόταση 
για διασυνοριακό επιμερισμότου κόστους που συνυπο- 
βλήθηκε με το αίτημα επένδυσης (σχετικό αριθμ. ΡΑΕ 
1-233096/01.03.2018 έγγραφο) όπως επικαιροποιήθηκε 
και συμπληρώθηκε ώστε να θεωρείται πλήρης (με το 
αριθμ. ΡΑΕ I- 236784/15.05.2018 σχετικό) είναι καταρ- 
χήν αποδεκτή, υπό τους όρους και προϋποθέσεις που 
τίθενται με την παρούσα απόφαση. 

Συγκεκριμένα, σύμφωνα με τον επιμερισμό του συ¬ 
νολικού κόστους επένδυσης του Έργου (ΈΑΡΕΧ) των 
79,1 εκατομμυρίων €, ποσοστό 12% επί του συνολικού 
ΈΑΡΕΧ, ήτοι 9,74 εκατομμύρια €, αντιστοιχεί στην Ελ¬ 
λάδα, και ποσοστό 88% επί του συνολικού ΈΑΡΕΧ, ήτοι 
69,36 εκατομμύρια €, αντιστοιχεί στη Βουλγαρία. 

Επειδή η ΡΑΕ, κατά την στάθμιση μεταξύ των ωφε¬ 
λειών που η υλοποίηση του Έργου αποφέρει και της 
οικονομικής επιβάρυνσης των καταναλωτών, έκρινε η 
πρόταση για διασυνοριακό επιμερισμότου κόστους που 
συνυποβλήθηκε με το Αίτημα Επένδυσης είναι εύλογη 
και τεκμηριωμένη. Διαπιστώθηκε ότι το Έργο αποφέ- 
ρει σημαντικά οφέλη στην Ελλάδα και στη Βουλγαρία, 
επιτρέποντας την αύξηση της ικανότητας μεταφοράς 
ισχύος στα σύνορα των δύο χωρών και κατ' αυτόν τον 
τρόπο, συνεισφέροντας στην ανάπτυξη της ενιαίας αγο¬ 
ράς ενέργειας στην Ευρωπαϊκή Ένωση, προς όφελος των 
καταναλωτών. Συγκεκριμένα, σύμφωνα με τα προκα¬ 


ταρκτικά αποτελέσματα του Δεκαετούς Προγράμματος 
Ανάπτυξης του ΕΝΤ5Ό-Ε το 2018, η αύξηση της μεταφο¬ 
ρικής ικανότητας ισχύος στα σύνορα Ελλάδας - Βουλ¬ 
γαρίας με ορίζοντα το 2027, προβλέπεται να φτάσει τα 
1350Μ\Α/ (από Βουλγαρία προς Ελλάδα) και τα 800Μ\Λ/ 
(από Ελλάδα προς Βουλγαρία). Παράλληλα, το εν λόγω 
Έργο θα συμβάλει στην ασφαλή απομάστευση της παρα- 
γόμενης ισχύος από ανανεώσιμες πηγές ενέργειας στην 
βορειοανατολική Ελλάδα και στην βορειοανατολική και 
νότια Βουλγαρία. Επίσης, η ενίσχυση που θα επιφέρει το 
Έργο αυτό στο δίκτυο 400ΙΑ/της ευρύτερης περιοχής θα 
έχει σημαντική θετική επίπτωση στην ασφαλή λειτουρ¬ 
γία των διασυνδέσεων μεταξύ του Ευρωπαϊκού και του 
Τουρκικού Συστήματος μεταφοράς. 

Επειδή οι Ρυθμιστικές Αρχές Ενέργειας της Ελλάδας και 
της Βουλγαρίας, κατόπιν σχετικής συνεργασίας, έκριναν 
από κοινού ότι για την ταχύτερη δυνατή υλοποίηση του 
Έργου, με τον οικονομικότερο δυνατό τρόπο, σύμφωνα 
με τις προβλέψεις του εθνικού και του ενωσιακού θε¬ 
σμικού πλαισίου, όπως εκάστοτε ισχύει, θα πρέπει να 
επιβληθούν όροι και προϋποθέσεις στους οποίους θα 
υπάγεται η υλοποίησή του. Περαιτέρω, με το επισυνα- 
πτόμενο στην παρούσα, κείμενο Συμφωνίας με τίτλο: 
«Έγο55-Βογ0θγ Έθ5ΐ ΑΙΙοοθΐίοπ ϋθςί5ίοη 6θϊ\λ/θθπ ΐήθ 
ΡθςυΙθΐοΓγ ΑυΐΕιοπΐγ (όγ Εποι-ςγ (ΗΑΕ) 3πά ϊΕιθ Εποι-ςγ 
3πά \Λ/3ϊθγ Ρθ9υΐ3ΐ0Γγ Έοιπιηί55ίοη (ΕΪΛ/ΡΈ)», και ιδίως 
την Παράγραφο 7 αυτού, τίθενται και ειδικοί τεχνικοί 
και οικονομικοί όροι προς διασφάλιση του δημοσίου 
συμφέροντος. 

Επειδή η παρούσα απόφαση δεν προκαλεί δαπάνη 
στον Κρατικό Προϋπολογισμό. 

Για τους παραπάνω λόγους, αποφασίζει: 

1) Την έγκριση του επισυναπτόμενου κειμένου Συμφω¬ 
νίας με τίτλο: «Έιό55-ΒοιχΙθι· Έοϊϊ ΑΙΙοεΒΐίοη Α^θθιτιθιίϊ 
όθΐννθθπ ΐΗθ ΡθςυΐΒΐΟΓγ ΑυΐΕιοΓίΐγίοΓ Επθι^υ (ΡΑΕ) 3πά 
ΐΗθ Επθγ9Υ 3πά ΝΛ/βϊθγ Ρθ9υΐ3ΐοι-γ (Ζοιηιηί55ίοη (Ε\Λ/ΡΈ)», 
που αποτελεί αναπόσπαστο τμήμα της παρούσας. 

2) Την κοινοποίηση της παρούσας στον Οργανισμό, 
σύμφωνα με τα οριζόμενα στην παράγραφο 5 του άρ¬ 
θρου 12 του κανονισμού 347/2013. 

3) Την κοινοποίηση της παρούσας στην ΑΔΜΗΕ ΑΕ και 
στον Διαχειριστή Συστήματοςτης Βουλγαρίας Ε5Ό-ΕΑΟ, 
ως Φορείς Υλοποίησης του Έργου. 

4) Τη δημοσίευση της παρούσας στην Εφημερίδα της 
Κυβέρνησης και στην ιστοσελίδα της ΡΑΕ. 

Η παρούσα προσβάλλεται κατά τα οριζόμενα στα άρ¬ 
θρα 32 και 33 του ν. 4001/2011. 

[Το επισυναπτόμενο κείμενο με τίτλο «Έιό55-ΒοιτΙθι' 
Έθ5ΐ ΑΙΙοο3ΐίοη Α 9 ΐ'θθΐτΐθηΐ όθΐννθθη ΐήθ Ρθ9υΐ3ΐθΓγ 
Αυΐήοπΐγ ίθΓ Επθγ9Υ (ΡΑΕ) 3πά ΐήθ Εποι^γ 3πά \Λ/3ϊθγ 
Ρθ9υΐ3ΐθΓγ Έοιπηηί55ίοη (Εν\/ΡΈ)» αποκρύπτεται στη δη- 
μοσιευτέα μη εμπιστευτική έκδοση της παρούσας για 
λόγους διαφύλαξης του εμπιστευτικού χαρακτήρα των 
περιεχομένων σε αυτό, πληροφοριών]. 

Αθήνα, 17 Ιουλίου 2018 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5732/19.12.2018 


Αριθμ. απόφ. 155 (2) 

Έγκριση υπερωριακής απασχόληση εργαζομέ¬ 
νων της Περιφερειακής Ένωσης Δήμων (Π.Ε.Δ.) 
Δυτικής Μακεδονίας για το πρώτο εξάμηνο του 
2019 (Ιανουάριο έως Ιούνιο 2019). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΠΕΡΙΦΕΡΕΙΑΚΗΣ ΕΝΩΣΗΣ ΔΗΜΩΝ 

(Π.Ε.Δ.) ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Την εισήγηση του Προέδρου σχετικά με την ανάγκη 
έγκρισης υπερωριακής απασχόλησης των εργαζομένων 
της Περιφερειακής Ένωσης Δήμων (Π.Ε.Δ.) Δυτικής Μα¬ 
κεδονίας που είναι στην ομάδα έργου «4ΡΙυ5» Διασυνο¬ 
ριακού Προγράμματος Ελλάδα - Αλβανία για το πρώτο 
εξάμηνο του 2019 (Ιανουάριο έως Ιούνιο 2019) σύμφωνα 
με όσα ισχύουν και προβλέπονται. 

2. Το π.δ. 75/2011 «Περιφερειακές Ενώσεις Δήμων και 
Κεντρική Ένωση Δήμων Ελλάδας». 

3. Τις διατάξεις του άρθρου 20 του ν. 4024/2011 (ΦΕΚ 
226/τ.Α'/27-10-2011), όπως τροποποιήθηκε και ισχύει. 

4. Τις διατάξεις του άρθρου 20 του ν. 4354/2015 (ΦΕΚ 
176/τ.Α'/16-12-2015). 

5. Την αριθμ. 2/1015/ΔΕΠ/5-01 -2016 εγκύκλιο του 
Υπουργείου Οικονομικών με θέμα: «Παροχή οδηγιών 
για την εφαρμογή των διατάξεων του κεφαλαίου Β'του 
ν. 4354/2015. 

6. Τις διατάξειςτου άρθρου 45 παρ. 1 του ν. 4071/2012 
(ΦΕΚ 85/τ.Α'/11-04-2012), όπως τροποποιήθηκε και 
ισχύει. 

7. Τη διαπιστωτική πράξη κατάταξης του προσω¬ 
πικού σύμφωνα με το ν. 4354/2015 άρθρο 26 (ΦΕΚ 
176/16/12/2015 τ. Α') και τη σχετική εγκύκλιο του Υπουρ¬ 
γείου Διοικητικής Μεταρρύθμισης και Ηλεκτρονικής Δια¬ 
κυβέρνησης. 

8. Τον οργανισμό εσωτερικής υπηρεσίας της Περιφε¬ 
ρειακής Ένωσης Δήμων (Π.Ε.Δ.) Δυτικής Μακεδονίας 
(Απόφαση Διοικητικού Συμβουλίου 12/2013, ΑΔΑ: ΒΕ- 
ΔΟΟΚΥ2-ΗΘΗ). 

9. Τον αριθμ. των υπηρετούντων υπαλλήλων στην 
Περιφερειακής Ένωσης Δήμων (Π.Ε.Δ.) Δυτικής Μακε¬ 
δονίας. 

10. Την αριθμ. 75/2018 (ΑΔΑ:Ψ35ΒΟΚΥ2-9Β3) απόφα¬ 
ση του Διοικητικού Συμβουλίου που αφορά την υλο¬ 
ποίηση από την Περιφερειακή Ένωση Δήμων (Π.Ε.Δ.) 
Δυτικής Μακεδονίας, του έργου με τίτλο: «4ΡΙυ5: ΡυόΙίε 
3\Λ/3ΓΘΠΘ55, ΡΓθρ3Γθάηθ55, Ρ3Γΐίςϊρ3ΪίθΠ 3Π0 (ΖοΟίτϋηΒΐΐΟΠ 
ίοιΌνίΙ ΡΐΌΐθςΐίοη ίοιΆΙΙ» του Διασυνοριακού Προγράμ¬ 
ματος Ελλάδα- Αλβανία και τη συγκρότηση Ομάδας Έρ¬ 
γου για την υλοποίηση της πράξης αυτής αποτελούμενη 
από πέντε (5) υπαλλήλους της Περιφερειακής Ένωσης 
Δήμων (Π.Ε.Δ.) Δυτικής Μακεδονίας. 

11. Τις έκτακτες υπηρεσιακές ανάγκες που δημιουρ- 
γούνται το πρώτο εξάμηνο του 2019 (Ιανουάριο έως 
Ιούνιο 2019) για την υποστήριξη της εκτέλεσης του 
έργου «4ΡΙυ5» Διασυνοριακού Προγράμματος Ελλάδα - 


Αλβανία οι οποίες επιβάλλουν την απασχόληση του προ¬ 
σωπικού της Περιφερειακής Ένωσης Δήμων (Π .Ε.Δ.) Δυ¬ 
τικής Μακεδονίας, που είναι στην ομάδα έργου, πέραν 
του κανονικού ωραρίου εργασίας και οι οποίες προβλέ- 
πονται στον προϋπολογισμό του έργου. 

12. Ότι η πρόσθετη αμοιβή που θα προκύψει για κάθε 
υπάλληλο δεν είναι κατά μήνα ανώτερη από το σύνο¬ 
λο των αποδοχών της οργανικής του θέσης και δεν θα 
υπερβαίνει το ετήσιο όριο που καθορίζεται με απόφαση 
υπουργού. 

13. Το ότι η δαπάνη που θα προκύψει από την ως άνω 
απασχόληση, όλων των υπαλλήλων τις επιπλέον ώρες 
που αναλύονται ακολούθως, θα ανέλθει συνολικά στο 
ποσό των τριών χιλιάδων πεντακοσίων ευρώ 3.500,00 €. 


Κατηγορία/ 

Κλάδος 

Αριθμός 

Διάστημα 

υπερωριών 

Ωρες 

ΠΕ Μ5ε, ΡΗΌ 

1 

Ιανουάριο έως 
Ιούνιο 2019 

120 

ΠΕ 

1 

Ιανουάριο έως 
Ιούνιο 2019 

120 

ΤΕ 

1 

Ιανουάριο έως 
Ιούνιο 2019 

120 

ΔΕ 

2 

Ιανουάριο έως 
Ιούνιο 2019 

240 


Η ανωτέρω δαπάνη θα αντιμετωπισθεί από την πίστω¬ 
ση του κωδικού γενικής λογιστικής 64.99.05 του προϋ¬ 
πολογισμού της Περιφερειακής Ένωσης Δήμων (Π.Ε.Δ.) 
Δυτικής Μακεδονίας οικονομικού έτους 2019, αποφα¬ 
σίζει ομόφωνα: 

1. Εγκρίνει την υπερωριακή απογευματινή απασχόλη¬ 
ση των παραπάνω πέντε υπαλλήλων της Περιφερειακής 
Ένωσης Δήμων (Π.Ε.Δ.) Δυτικής Μακεδονίας κατά το 
χρονικό διάστημα Ιανουάριο έως Ιούνιο 2019, για είκοσι 
ώρες (20) ανά υπάλληλο μηνιαίως, με την προβλεπόμενη 
από το νόμο αποζημίωση, για την κάλυψη των προμνη¬ 
μονευμένων υπηρεσιακών αναγκών της Περιφερειακή 
Ένωση Δήμων (Π.Ε.Δ.) Δυτικής Μακεδονίας που αφο¬ 
ρούν την υλοποίηση του έργου "4ΡΙυ5" Διασυνοριακού 
Προγράμματος Ελλάδα - Αλβανία. 

2. Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της υπηρεσίας. 

3. Η υπολογιζόμενη δαπάνη συνολικού ποσού τριών 
χιλιάδων πεντακοσίων ευρώ 3.500,00 € θα βαρύνει τον 
κωδικό γενικής λογιστικής του προϋπολογισμού της Πε¬ 
ριφερειακής Ένωσης Δήμων (Π.Ε.Δ.) Δυτικής Μακεδονίας 
οικονομικού έτους 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη 15 Νοεμβρίου 2018 

Ο Πρόεδρος 

ΙΩΑΝΝΗΣ ΒΟΣΚΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5732/19.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























